text.text: الوعي التونسي بين الحرية و العبودية
text.text_idx: #000007
text.text: العبد تشجع و تصرف و كسر سلسلتو و هرب ولا حر .
text.text_idx: #000010
text.text: – الي يهربو من العبودية نوعين : الي ياخذو المسؤولية يواجهو كل شي و يكملو ثنيتهم للآخر و يولو حقيقة أحرار و أخرين فيسع مايندمو على الحرية و يحنو للماضي و يرجعو يتذللو لأسيادهم “كالكلاب” .
text.text_idx: #000013
text.text: في الفكر و السياسة نفس الحكاية : الخروج على القديم الي مستعبدنا و الثورة عليه ماهوش أمر ممتع و لذيذ، بالعسك هو شي مرهق و مؤلم ، أصلا مؤلم علخر لأنو الحنين للماضي ( الي يولي مجيد و مزيان) و مقارنة راحة الذل بتعب الحرية، شي صعيب و هو قلب المعركة الفكرية بين فكر السادة و فكر العبيد.
  * معركتنا في تونس *
text.text_idx: #000014
text.text: في تونس نعيشو عبودية فكرية و العقل التونسي مسلسل بسلاسل مصددة و متٱكلة و رغم هاذا “نخبنا” تعجز انها تكسرها وتخاف عليها . يخافو عليها و مستعدين يقتلو أي واحد يدور بسلالسلهم و يحررهم!
text.text_idx: #000015
text.text: “نخبتنا” تخاف من الضياع الفكري. لأنو السلاسل الي رابطتهم بأسيادهم ( فرانسا ، أمريكا ، الإمارات، السعودية، العراق، ايران، ، تركيا ...) عاطيتهم هوية متخبين وراها. و لو تكسرو يلقاو رواحهم بدون هوية .
text.text_idx: #000016
text.text: + كقوممين توانسا فإنو جانب اساسي من دورنا هو تحرير الوعي التونسي و لهنا باش نواجهو اشكال الحنين للماضي لأنو الوعي إستانس بقوالب حاضرة مستوردة و محددة كل شي و يتصدم كيف اي كان يتحداها.
  و نحنا فكرنا القومي التونسي هو تحدي كامل لكل السلبيات الفكرية المستوردة يعني تحدي كل المنظومات الفكرية السايدة ، و هذا يعني انو عندنا حرب ضد الحنين للماضي ( نشوفو فيه كل يوم ) بكل انواعو و لأنو لازمنا نصارعو البخل و التكركير و سلوك التمني و الإنتظار. لازم نخلقو رواحنا و نبدعو فكرنا و نراجعو كل شي تعلمناه على ذواتنا و امتنا و نفهموها مليح و ننشرو معرفتنا .
text.text_idx: #000018
text.text: ـــ هذا يعني جهد و تعب و جهاد و هاذا هوا معنى الحرية : أي تحقيق الذات بالإستقلال على الاخرين.
  و تحقيق الذات يعني تحمل مسؤوليتها في كل شي و هذا يبدا من الموقف الفكري الصارم و الواضح و هذا هو طريقنا في #القومية_التونسية .
text.text_idx: #000019
text.text: اترك تعليقاً إلغاء الرد
text.text_idx: #000025
text.text: البريد الإلكتروني *
text.text_idx: #000027